Downloaded from YTS.MX
Hei. Kan du presentere deg selv og stillingen din?
Official YIFY movies site: YTS.MX
Homero Gómez González. leder for forvaltningen av El Rosario,
verdens største fredete område.
Etter en to måneders lang reise ser vi dem fly i dag!
Solens bruder. Den reisende sommerfuglen.
Verdensarv.
De dødes sjeler!
Kom og besøk oss! Det er et vidunderlig syn.
Se på dem!
Så vakre.
Michoacáns riksadvokat utstedte en etterlysning
av den forsvunne aktivisten Homero Gómez González.
Han ble sist sett mandag på et møte i landsbyen El Soldado.
Men Homero er bare én av 800 aktivister som har mottatt drapstrusler.
I dag vil familien hans, landsbyen og kanskje sommerfuglene
vite hva som skjedde med Homero Gómez.
Det er et av jordens mest storslagne skuer.
Men habitatet deres er i ferd med å forsvinne.
Monarksommerfuglbestanden er redusert med 22 %
sammenlignet med i fjor.
Høye furutrær og oyamelgran er meiet ned
for å dyrke lukrative produkter som avokado.
Michoacán har i økende grad blitt en slagmark
for ulike kriminelle grupper.
De utvidet fra internasjonal narkotikasmugling
til noe mye enklere, nemlig å utnytte den lokale økonomien.
Ett tusen syv hundre og trettitre miljøvernere
har blitt drept de siste ti årene.
Sekstiåtte prosent av dem i Latin-Amerika.
Mexico hadde høyest antall drepte miljøaktivister.
MONARKSOMMERFUGLENES VOKTER
Etter å ha tatt eksamen
var broren min en av våre første profesjonelle innen feltet.
Han var skoleflink.
Fikk alltid gode karakterer.
Lokalbefolkningen, bøndene, hadde store forhåpninger
til at han ville bruke kunnskapen til å hjelpe dem.
Han begynte å involvere seg mer i miljøvern...
HOMEROS BROR
...og monarksommerfuglen.
Det kalles et reservat. Millioner av sommerfugler dør.
Hannen dør når hunnen drar tilbake til USA og Canada for å legge egg.
Og det dør mange. De blir spist, fryser i hjel
eller dør av utmattelse. Derfor kalles det et reservat.
Så han ble mer og mer involvert som rådgiver.
Og det var der alt begynte. Hele karrieren hans.
Vi passer på skogene våre hver dag.
Vi har mer enn 1000 parseller. På denne tiden sår vi trær.
Så dette stedet vil alltid være trygt,
men vi må jobbe for å beskytte monarksommerfuglen,
et av Mexicos naturlige underverker.
Homero var en spøkefugl.
Men samtidig var han veldig kjærlig.
Han omfavnet barna sine og fortalte dem hvor høyt han elsket dem.
Han var lykkelig da Homero Jr. ble født.
Da jeg hadde født, sa han: "Be meg om hva du vil."
Jeg spurte hvorfor.
Han sa: "Fordi du har gitt meg en sønn."
HOMEROS KONE
Vi var så lykkelige da.
Faren min var en munter mann.
Mine tidligste minner av ham er turene våre i skogen.
Jeg lekte med sommerfuglene. De fløy veldig nær meg.
HOMEROS SØNN
Jeg prøvde å ta på dem, men de fløy unna.
Han tok bilder av sommerfuglene, selv når de var dypt inne i trær.
I dag er det hundrevis av sommerfugler i lufta,
de holder på å danne flere kolonier som jeg så i morges.
Vi skal se til dem nå.
Han var en leder for samfunnet sitt, et område med felleseid land.
Det er et område med mye skog.
Det er mye vann der.
Trærne vokser veldig fort. Men det er også en fattig region.
Og Homero fikk ansvaret for å beskytte monarksommerfuglreservatet.
En liten hjortekalv som sover her i monarksommerfuglskogen.
Den kamuflerer seg med greinen. Jeg fant den sovende.
En liten hjortekalv.
Dette er tiden
da kalvene blir født.
Monarksommerfuglreservatet i Michoacán åpner dørene for publikum
og tar imot tusenvis av besøkende frem til 31. mars.
Turistdepartementet sier at det forventes 225 000 besøkende,
både nasjonale og utenlandske, i Rosario- og Sierra Chincua-reservatene.
SOMMERFUGLER 300 METER FORUT
De er vakre.
Jeg er helt på gråten. Det er noe av det vakreste jeg har sett.
Bilder yter dem ikke rettferdighet. Men vi gjør så godt vi kan.
Det er bare utrolig vakkert.
Sammen med turisme ble sommerfuglene en viktig ressurs
for å støtte samfunnet. Og Homero ble en stor del av det.
Han la ut bilder av seg selv med sommerfugler
og forklaringer på Facebook.
Med tiden begynte han å be meg om å filme ham.
Hilsen fra El Rosario...
I begynnelsen gjorde han mange feil.
"Kutt. Vi tar det én gang til."
Vi laget til og med våre egne signal.
Han ga signal, og jeg begynte å filme.
I dag vil jeg dele dette stedet
med et naturlig vidunder, monarksommerfuglen.
Kjent som den reisende, solens bruder, en verdensarv.
Og her kan dere få se dem.
Vi har åpent fra 08.00 til 17.00 ut mars.
Han hadde mange bøker om sommerfuglene. Om livet deres, reisen fra Canada.
Han dro til Canada for å se dem.
Han begynte å samle informasjon.
Han visste praktisk talt alt som var å vite om dem.
Det er lett å se hvorfor folk er så engasjerte...
SOSIOKULTURELL ANTROPOLOG
...så begeistrede for denne sommerfuglen, for den gjør noe vi kaller umulig.
Dette insektet har klart å gjennomsyre mange samfunn, mange ulike grupper.
Disse sommerfuglene symboliserer det umulige, de symboliserer drømmer.
Det er mange referanser til ting som transformasjon,
motstandskraft, muligheter og fremtiden.
Og tanken om det å ha mer enn ett hjem.
Det er det jeg får høre fra migrantgruppene jeg jobber med i USA.
Udokumentert!
Uredd!
- Udokumentert! - Uredd!
Udokumentert!
Man kan trekke en parallell mellom opplevelsene
til denne nomadesommerfuglen og mennesker på flukt.
Og samtidig blir sommerfuglen sett på som bærer av forfedrenes sjeler
i sentral-meksikanske kulturer.
Sommerfuglen tar med slektningene sine til denne meksikanske høytiden,
hvor gamle og moderne tradisjoner smelter sammen.
Det interessante i denne sammenhengen er hvordan den kobles til fantasiverdenen.
Dermed lever denne sommerfuglen slik andre ikke våger å forestille seg.
Vi begynner med egget.
Monarken legger egg under bladene til silkeurtplanten.
En plante som også migrerte fra sør til nord for tusenvis av år siden.
Den er monarksommerfuglens eneste vertsplante.
Larven danner det vi kaller en kokong, eller en puppe.
Organene til larven begynner å forvandle seg til vinger.
Til slutt kommer den ut som en voksen monarksommerfugl.
En monarksommerfugl som blir født i Canada,
vil prøve å finne en innsjø for å utnytte vindstrømmene
til å sende den av sted på flyturen sin.
KILOMETER
I en av Nord-Amerikas mest spektakulære migrasjoner
forlater et titalls millioner sommerfugler USA og det sørlige Canada
for å migrere til Michoacán-fjellene.
ERIESJØEN - GRENSEN MELLOM CANADA OG USA
Monarksommerfuglene migrerer sørover, så du kan se særlig mange på himmelen nå.
KILOMETER
VEST-VIRGINIA, USA
Den magiske migrasjonen av monarksommerfugler
der de flyr mot sine vinterhjem i Mexico.
Vi er så heldige at de stanser her for å hvile.
De krysser det såkalte Midwest.
Dere vil se dem høyt på himmelen over Oklahoma,
også kjent som monarkenes riksvei.
Sommerfuglene er observert på tvers av Texas.
Og enda flere vil komme gjennom området vårt.
I ørkenen kan de støte på problemer.
Det er tøft for sommerfuglen, for den har alt flydd i mange dager.
Det er infrastruktur, som broer, som kan være komplisert.
Det siste strekket på vei gjennom Mexico er utmattende.
Det er ikke vann der, og vegetasjonen er knapp.
Ikke mer silkeurt, og mindre nektar.
Og nøyaktig når de er forventet,
flyr monarksommerfuglene inn over oyamelskogene i Michoacán.
De første svermene kommer fra Sør-Canada og krysser USA på vei til Mexico.
De ankommer sommerfuglreservatet
og drar til den samme oyamel-skogen
som forfedrene deres kom fra.
Og der tar de en pause.
De er slitne. De har flydd i månedsvis, mange tusen kilometer,
kanskje uten vann eller mat.
Så de tar en pause for å formere seg, i det vi kaller kolonier.
De ville ikke overlevd alene på grunn av værforholdene.
Vi har hatt åpent siden 19. november.
Det har vært en vellykket sesong. Mye folk.
I går hadde vi 1300 besøkende, 1000 dagen før. Det er mye folk.
Vi forventer 180 000 turister denne sesongen.
Folk tar vare på skogen, den er hjemmet og livet deres.
De bruker skogen, og skogen livnærer dem, slik den livnærer andre arter.
Når den lokale bruken endres på grunn av ytre krav,
åpnes døren for organismer utenfra
som kan være skadelig for menneskene
og for skogen, eller, som her, sommerfuglene.
Michoacán er rik på naturressurser. Du har alle typer klima.
Men øst er spesielt rikt på tømmer...
DET ØSTLIGE OMRÅDET
...og også på mineraler.
Michoacán er en av Mexicos farligste delstater.
Konstante feider mellom narkokarteller
fører til stadig høyere drapstall.
Bare i Michoacán har vi identifisert 14 kriminelle grupper.
Og det er bare de vi kjenner til.
Mencho spesialstyrker!
Los Correa.
Los Pájaros de la Sierra.
La Nueva Familia Michoacana.
Los Viagras.
Unidos-kartellene.
Og to store kriminelle grupper, Jalisco Nueva Generacion-kartellet
og Sinaloa-kartellet, som har lokale allierte.
Vi snakker om smugling av alt fra våpen til narkotika.
En betydelig del av kartellinntektene kommer fra produksjon av metamfetamin
og driften av meth-laber.
Michoacán er viktig for narkokartellene
fordi det er en del av narkotikasmuglerrutene i nord.
Ulike grupper kontrollerer disse rutene.
Det er også havnepunktet for narkotika som ankommer fra Sør-Amerika.
Deretter fraktes det via land til grensen.
Faen heller!
Michoacán blir stadig mer voldelig,
som økningen på 22 % av forsettlige drap viser.
Og dessverre er volden langt fra over.
Kartellene ble splittet,
noe som førte til at hovedgjeskjeften deres, narkotikasmugling,
utviklet seg til å omfatte mer,
som utpressing, kidnapping og også ulovlig hogst,
hovedsakelig for eksport.
Tømmereksportindustrien i Mexico er verdt 3,2 milliarder dollar.
Og det anslås at opptil 70 % av all tømmerhogsten i Mexico
er ulovlig.
Mesteparten av dette tømmeret sendes til USA.
Kriminelle grupper prøver å få mest mulig ut av fortjenesten
og sørge for at de selv sitter igjen med litt.
De benytter seg av utpressing og tilbyr selskaper beskyttelse.
Men stadig flere organiserte kriminelle grupper
deltar i tømmerhogsten selv.
Homero ville sagt...
JOURNALIST
...at skogene våre er en gullgruve.
Et 30 meter høyt furutre er verdt inntil 18 000 pesos.
Vi har pågrepet folk som er i gang med å felle trær,
som stjeler trær.
Vi stengte reservatet for å kreve hjelp fra myndighetene.
I stedet dekker de for dem.
Og vi er stolte av å vokte skogen, for skogene våre er fredet.
Vi gjør det også for å legge press på regjeringen.
Det er mindre støy om natten,
så det er lettere å høre en motorsag eller noen som hogger et tre.
Rifler og macheter, det er alt vi tar med oss ut i skogen.
Vi vet at det er farlig.
Fordelen deres er at de kjenner skogen som sin egen bukselomme.
De pågrep dem og leverte dem til politiet.
- Vis deg! - Vis ansiktet!
- Han er sjefen din. - Få ham opp.
De lokale, bevæpnet med mot og Gud vet hva mer, konfiskerte tømmeret.
Da han fant alle trærne de hadde felt, anmeldte han dem.
Men vet du hva de sa til ham?
"Ses når vi slipper ut."
På møtene våre sa han ofte:
"Kamerater, la oss fortsette å forsvare våre interesser i skogen,
her i reservatet vårt."
HOMEROS VENN
"Om så noen blir drept, kan de ikke drepe oss alle."
Jeg husker noe han pleide å si, som fortsatt gir gjenlyd i meg,
og det er at det neste steget for organisert kriminalitet
var å ta over naturressursene.
REDAKTØR
Han sa de kom til å ta kontroll over vannet, skogen.
Og det gjorde de.
Det er det vi ser nå.
Organisert kriminalitet opererer på samme måte nesten overalt.
Du ser en konvoi av lastebiler og 20-30 bevæpnede menn
som kjører mot skogen med motorsager.
Den ene lastebilen etter den andre kommer ned fra åsene med tømmeret.
De gikk etter kjerneområdet.
Kjerneområdet er fredet.
Det er hjemmet til monarksommerfuglen.
Når de har ryddet skogen, brenner de den.
Jorda eroderer,
og bruken av den endrer seg. Man kan ikke lenger plante furutrær der.
Den kan brukes til å dyrke nesten hva som helst, vanligvis avokado.
Og slik får organiserte kriminelle grupper ekstra inntekt,
ved å innføre avokadoproduksjon
i områder de ulovlig har utnyttet og stjålet fra andre.
I dag eier mange kriminelle grupper enorme avokadoplantasjer.
Plutselig har du en markedsplass verdt mange milliarder dollar
som konsumerer det Mexico produserer,
og sender tilbake milliarder av dollar i overskudd.
Organiserte kriminelle finner stadig nye veier
inn i den internasjonale handelen
mellom de to store økonomiene som Mexico og USA er.
Det siste tiåret
har etterspørselen etter avokado drevet produksjonen inn i naturreservatet.
Det er utfordrende å kontrollere dette skiftet
fra fredet skog til monokultur av avokado.
Ikke at en overgang til avokadodyrking
nødvendigvis påvirker sommerfuglen, men her gjør det det,
fordi det krever mye vann.
De begynte å dyrke visse områder og stjele grunnvannet.
Vannet kommer fra monarksommerfuglskogene,
og det påvirker både mennesker og sommerfugler.
Homero var bekymret,
for det var nye skogbranner nesten annenhver dag.
Han sa:
"Smuglerne har slått oss.
De kommer til å ta betalt for alt, selv skogene."
Han sa at så lenge han var i live,
ville han kjempe mot organisert kriminalitet.
Alle kjenner hverandre.
Hvis du bor der og anmelder, får de vite det og kommer og tar deg.
Deg eller familien din.
"Jeg har et stort problem jeg ikke tror jeg kan løse."
Det var det han sa.
El Rosario-reservatet er forlatt.
Homero Gómez sa at dårlig sikkerhet
reduserte antall besøkende med nesten 70 prosent.
Vi tillater ikke hogst. Vi risikerer livene våre.
Og i stedet for å lytte eller hjelpe oss, prøver de å tie oss.
Homero ble sin egen PR-sjef.
Han snakket like lett med lokale og nasjonale medier
som med internasjonale organisasjoner.
Han visste at gjennom pressen,
med det internasjonale søkelyset fra statlige og nasjonale medier,
kunne stemmen hans bli hørt.
BESTANDEN NED 22 %
Monarksommerfuglreservatet trues
av ulovlig hogst av opptil 500 trær per dag.
Hvert år rapporterer nyhetssendinger i beste sendetid
om monarksommerfuglens ankomst.
Samtidig setter de søkelys på den mørke siden av saken,
avskogingen av biosfærereservatet.
De intervjuet Homero jevnlig.
Ulovlig hogst var en trussel, men lokalsamfunnet stanset det.
Etter det har vi pågrepet personer.
Han informerte oss når sommerfuglene kom.
Og vi så hvordan drapstallene økte i regionen,
og kidnappingene, bortføringene.
Han sa dette utenfor kamera, for han var forsiktig.
Fokus fra media og Homeros sosiale aktivisme
presset myndighetene til å slå ned på medlemmer av organisert kriminalitet.
De ble nødt til å gjøre noe, gjennomføre etterforskninger
og beslaglegge ulovlig tømmer.
SKOGDRIFT
Narkokartellene i regionen begynte å bli ukomfortable,
for han trakk oppmerksomhet til reservatet.
I forsøket på å forsørge seg selv, familien sin og lokalsamfunnet,
som så på ham som en leder,
kolliderte han med organiserte kriminelle grupper.
I Michoacán søker organisert kriminalitet politisk makt.
Av en eller annen grunn
trenger de og vil være den politiske strukturen
som kontrollerer alt.
De vil være
som Pablo Escobar.
Delstatens siste guvernører, i hvert fall de siste fire eller fem,
har hatt en direkte forbindelse med organisert kriminalitet.
Vi skal løse problemet med denne utryggheten!
POLITI
Vi skal ta styringen over Michoacán!
Og vi skal gjøre Michoacán til en av Mexicos tryggeste delstater!
Takk.
Aktivister og politikere i Michoacán
har i årevis kommet med anklager i lokalpressen
mot Silvano Aureoles.
Silvano Aureoles brukte millioner
på byggingen av syv bunkere mens han styrte.
Det viste seg at Silvano støttet los Caballeros Templarios-kartellet.
Dulce, lederen for los Caballeros Templarios,
ga ham to millioner dollar for et par dager siden.
De skal ha gitt deg to millioner dollar.
Jeg er helt åpen for en full etterforskning.
Jeg var fast bestemt på
å få ryddet opp i disse tingene.
GUVERNØR
Jeg styrket statens innflytelse.
Men på lokalt nivå er kommunene fullstendig hjelpeløse.
De kriminelle gruppene blander seg og legger press på dem
for å drive forretninger.
Og hva driver de kriminelle gruppene med? Narkosmugling.
Og ulovlig hogst.
Ulovlig hogst er store forretninger.
Det er veldig attraktivt.
Jeg vil påstå at det er større nå enn tidligere.
Ulovlig tømmerhogst er mer lønnsomt enn å dyrke marihuana.
Homero og folket i El Rosario konfronterte dem
for å beskytte lokalsamfunnet.
I alle nabodistriktene i regionen
er skogene fullstendig utarmet.
Men El Rosario har bevart sin. Hvordan da?
Takket være Homeros iherdighet og mot i konfrontasjonen med dem.
Det var skuddvekslinger.
Og på den andre siden
var han og jeg uenige.
Jeg var enig i saken hans, men det var motstand,
fordi han følte at vi trengte oss inn på et politisk territorium.
Dette er en stor mulighet.
Vi kan si til naboen vår at han kan plante trær,
for han vil få en månedlig inntekt.
Guvernøren kunne si hva han ville på pressekonferansene sine,
men han brydde seg ikke om monarksommerfuglen
og de østlige skogene.
Det sa Homero også.
"Selv om vi er venner, ignorerer han meg. Han svarer ikke."
Guvernør Silvano ga et løfte, men han holdt det aldri.
Vi har aldri sett noen av dem her.
Det er vi som sørger for at ingen hugger trærne.
Vi risikerer livet.
Det sies at det å være full ikke er å være bartender.
Det betyr
at det ikke er det samme å støtte protestene
som å være på regjeringens side, de som må ta offisielle avgjørelser.
Han var sint og klaget på at jeg ikke gjorde nødvendige tiltak
for å hjelpe dem på måten de ønsket.
Han tok pengene. De 4,5 millioner pesoene er borte.
Ingen penger til folk eller ressurser.
- Dette går ikke. - Vi tar én av gangen.
Ellers blir det en endeløs liste.
Så vi dro for å protestere mot Silvano.
La oss se etter løsninger. La oss glemme fortiden.
Vi trodde Silvano var vennen hans.
Men vi forsto at det ikke stemte.
Få dette på film.
Og så arresterte de Homero.
"Hvis de ikke lar ham gå, samler vi folket.
Hvis vi er 250 mennesker, vil det komme tusen."
Hitover, alle sammen.
- Inn her. - Denne veien.
Denne veien!
De lot ham gå, vi dro hjem igjen.
Vi var tilbake i El Rosario rundt 03.00. Men vi hadde ham med oss.
Monarksommerfuglreservatet sitter på en kruttønne
av politiske grupper i konflikt,
kriminelle organisasjoner som kjemper om kontroll
og en rival som utfordret dem, som eksponerte konflikten,
og som tilbød en alternativ politisk bevegelse.
Sommerfuglene har aldri kommet så sent før.
Det er resultatet av klimaendringer.
Områdene i nord bruker fortsatt pesticider som truer sommerfuglene,
og store belter genmodifisert mais, som dreper trærne.
Det er et stort problem, og det kalles Monsanto.
HOMEROS BROR
Han talte alltid vår sak og stilte også til ordførervalg.
Guvernøren har gjort endringer
innen turisme og kultur, noe de aldri gjorde før.
Det finnes dem som kun kommer for et bilde.
De vil være nær guvernøren,
men når vi ber om hjelp, snur de ryggen til.
Jeg er glad guvernøren gjør noe.
Broren min gikk inn i politikken
på grunn av sitt engasjement for naturen og monarksommerfuglen.
Men han var ikke egentlig av typen
som var ute etter makt.
For ham var det sosialt. Det handlet om vennskap,
om å hjelpe andre, for han gjorde mange ting.
Derfor elsker alle i El Rosario ham.
MONARKSOMMERFUGLENS VUGGE
For i løpet av tiden han var der,
oppnådde han store ting som ingen vil oppnå igjen.
Da min far stilte til valg, ble han kidnappet.
De presset ham og sa til ham at han ikke kunne vinne.
Han måtte få folk til å stemme på noen andre
eller be dem om å ikke stemme.
De truet ham og sa at hvis han vant ordførervalget,
ville de gå etter ham og hele familien hans.
De ville
forhandle.
De krevde at han sluttet å protestere og lot dem fortsette med ulovlig hogst.
De løslot faren min ved daggry.
Det var dagen før valget.
De brukte hele lørdagen på å be folk om å ikke stemme.
På den tiden gikk det rykter om to bortførte personer.
Alt ble stengt av fordi noen ble funnet drept.
Det var området med høyest kidnappingstall.
Lokale ble bortført og funnet døde dagen etter.
Når det var valg, ble kandidater drept.
Han tilbrakte mye tid ved vinduene.
Når det kjørte forbi biler, sjekket han om de kom for å ta ham,
så han var bekymret.
Jeg ble kidnappet av gruppene som opererte her i Michoacán,
men det skremte oss ikke fra å kjempe videre.
13. JANUAR 2020
Den morgenen ba han meg om å vente, for møtet ville ikke ta lang tid.
HOMEROS SØNN
Etter møtet skulle han kjøre meg til skolen.
Det var stadig noen som ringte ham.
Jeg tror de spurte ham om han skulle dra på hesteveddeløpet.
Det var Elizabeth som ringte ham, en kommunal forvalter.
Han forlot møtet for å kjøre sønnen sin til bussen.
Han ringte meg og sa:
"Si at jeg er på vei og finn en skjorte til meg,
for jeg har ikke tid til å skifte."
Det var siste dag av markedet. Senere skulle han på hesteveddeløp.
Viktigere politikere var på markedet, og de ventet på ham.
Så jeg sendte Homero Jr. av sted med skjorta på en kleshenger.
Vi snakket.
Han spurte meg om neste semester.
Jeg fortalte ham om emnene.
Men plutselig sluttet vi å snakke.
Jeg tok bussen videre.
Det var siste gang jeg så ham.
Homero dro til veddeløpsbanen.
Lederne inviterte ham.
Det var både sosialt og forretninger.
Der er de av gårde!
Det lå et bilde av ham på Facebook sammen med andre folk.
Det så ut som han moret seg.
Klokka var rundt ni eller ti på kvelden, jeg fikk ikke sove.
Da klokka ble fire, hadde han ennå ikke kommet.
"Hvor er han?"
Moren min ringte meg og spurte om jeg hadde hørt fra ham.
Da ringte jeg politiet.
Men både han og bilen var sporløst forsvunnet.
Jeg dro ut for å lete etter ham, men jeg hadde en dårlig følelse.
Da jeg kom til veddeløpsbanen,
så jeg bilen hans,
men ikke ham.
HOMEROS SØSTER
Og da jeg så det, forsto jeg at noe var galt.
Jeg ringte Elizabeth, en av Ocampos forvaltere.
Hun sa: "Faren din var sammen med tjenestemenn."
Octavio Ocampo, som var politi den gangen, og byrådsmedlem Karina Alvarado.
Hun ba meg ringe henne, så det gjorde jeg.
Hun sa at da de forlot markedet, var pappa der ennå.
KAFÉ
Jeg gikk rundt hele dagen redd og bekymret og prøvde å ringe pappa.
Telefonen ringte, men ingen svarte.
Den 14. januar,
rundt fire om ettermiddagen, var det noen som svarte.
Det var en mann.
Han sa at faren min hadde glemt telefonen og nettbrettet
i en tacokiosk.
Han hadde tatt med seg telefonen hjem.
Pappa glemte aldri telefonen,
for det var turistsesong, og de ringte ham i ett.
Jeg spurte om han visste noe. Han sa at de hadde mistet ham av syne.
Jeg dro hjem. Hele familien min var der. Og de sa
at pappa var sporløst borte.
"Jeg drar ut og leter", sa jeg.
Vi dro til statsadvokaten. De ba oss vente litt før vi meldte fra.
STATSADVOKATEN
Så vi meldte fra offisielt dagen etter.
AKTORS KONTOR
De kalte det "virtuell kidnapping".
De forklarte at dette skjer når du blir truet over telefonen.
De tar med offeret til et sted, et hotell, for eksempel,
eller kanskje en kirke,
og presser offerets familie.
Han kunne være hvor som helst.
Da de meldte ham savnet, reagerte myndighetene med likegyldighet.
CISEN-RÅDGIVER
De tok det ikke på alvor.
De kalte det en virtuell kidnapping, han var der ute, og de var på saken.
Politiet tvinges til å ikke bry seg
for å kunne sameksistere med kriminelle grupper.
Jeg gjorde et intervju der jeg var temmelig direkte.
Jeg fortalte om min brors forsvinning
og statsadvokatens manglende innsats.
Artikkelen var på forsiden...
1 DAG ETTER FORSVINNINGEN
...for det var en viktig sak.
Internasjonale organisasjoner hjalp til
ved å spre ordet og legge press på regjeringen
om å lete etter Homero.
Det var en viktige sak på alle måter.
Dessuten var det januar, og sommerfuglene hadde ikke dratt ennå.
Statsadvokaten kom med en uttalelse
om forsvinningen av aktivisten Homero Gómez González.
Menneskerettighetskommisjonen oppfordret politiet
til å trappe opp letingen etter Homero Gómez.
Da begynte det å skje ting.
Offentlige tjenestemenn tok kontakt,
folk fra FN, fra media.
Lokalbefolkningen og venner tok kontakt med oss.
Neste morgen klokken 08.00 samlet 300 mennesker seg for å lete.
Da blir det ett lag på denne siden og et annet lag på den andre siden.
Og så møtes vi på bunnen av åsen.
La oss håpe vi finner ham.
- Har dere lett her? - Nei.
I gropa der nede fant vi mannen som var blitt kidnappet.
Det kan være noen der.
- Kanskje. - Lenger ned.
Letegruppene besto av lokale og folk fra landsbyen
som meldte seg frivillig.
- Det er åpent den veien. - Ok.
Det var imponerende.
Da vi kom dit, var det allerede masse folk der.
Vi ble delt inn i grupper.
Gómez González, styreleder for El Rosario,
hjem til det største monarksommerfuglreservatet,
ble sist sett mandag kveld etter å ha forlatt et møte...
Han forsvant fra Ocampo den 13. januar.
Det er fortsatt ingen som vet hvor han er.
Vi startet søket der han hadde blitt sett sist.
Vi lette strategisk
og utvidet søket til andre områder.
Jeg fikk en telefon.
"Vi har mannen din."
Rebeca ringte meg og sa at noen hadde ringt og krevd løsepenger.
"Jeg vil se ham."
De sendte meg et bilde
av Homero på kne
og bak ham menn kledd som soldater
med våpen pekende mot Homeros hode.
De sa at Homero ville få dra hjem snart.
De sa at de tok ham for å gi ham en lærepenge.
At hvis vi betalte, ville Homero være tilbake før tolv.
Vi var desperate og tenkte at vi måtte betale.
Moren min dro for å sette inn pengene. Hele veien ringte de henne
og sa at de fulgte med på henne,
at hun måtte sette inn pengene, for de overvåket henne.
De ba om 100 000 pesos, men hun hadde bare 50 000.
Dagen etter ringte de igjen.
Onkel Amado ba oss komme til aktors kontor.
Vi var livredde.
De ringte for å si at de fulgte etter oss.
Aktor sa at vi ikke måtte gi dem penger.
Jeg gråt og sa:
"Men de vil drepe ham."
Saken ble overført til enheten for bortføringer.
Vi tok i bruk...
DRAPSETTERFORSKER
...telefonsporingsteknikker.
Samtalene til Homeros familie
ble sporet til et fengsel i Tamaulipas.
Det er to uker siden miljøaktivisten Homero Gómez ble bortført.
Dessverre blir Homeros familie
utsatt for utpressing av falske kidnappere.
Aktivisten er sporløst forsvunnet.
Etterforskningen ble henlagt og overført til drapsenheten,
i dette tilfellet meg.
Vi fortsatte etterforskningen, men kidnapping var utelukket.
Jeg har tro på at vi finner ham,
men jeg håper vi finner ham i live.
Det er en komplisert sak. Veldig trist og vond.
Samme hva guvernøren sier,
at han ville gitt sitt eget liv for å finne Homero,
så er og blir han borte.
Og faktum er at ulovlige sagbruk fortsatt opererer i Michoacán.
Vi fikk et tips fra noen som visste hvor han ble holdt.
Så vi dro dit, men fant ingenting.
Politiet avhørte dem, men de ville ikke snakke.
De var redde.
I Michoacán har delstatspolitiet tatt over sikkerheten i Ocampo og Angangueo,
siden 53 politifolk fra disse kommunene
etterforskes i forbindelse med forsvinningen av Homero Gómez,
aktivist for monarksommerfuglene.
Det lokale politiet
skal ha vært ansvarlig for vaktholdet på hesteveddeløpet.
Så de første som ble avhørt,
var den lokale politistyrken.
Her i Michoacán har vi en lang historie
med kidnappinger der lokalt politi står bak.
Michoacáns minister for offentlig sikkerhet
fortalte at hele den lokale politistyrken i Ocampo
har blitt anholdt for etterforskning
på grunn av deres påståtte tilknytning til kriminelle organisasjoner.
De fleste sa at de ikke hadde vært der.
Og de tre eller fire som var der på jobb, sa at de hadde dratt hjem tidlig.
POLITIET BLIR STEVNET
FORTSATT SAVNET
Vanligvis når kriminelle grupper gjennomfører store ting som dette,
så kommuniserer de med lokale myndigheter.
For de vet at familien vil reagere.
Men også for at kidnapperne skal kunne bevege seg fritt
uten veisperringer.
De gir dem mellom 30 og 45 minutter
for å la kidnapperne eller drapsmennene slippe unna,
og venter med å gripe inn.
29. JANUAR 2020 16 DAGER SIDEN FORSVINNINGEN
Vi ble innkalt til statsadvokaten.
Jeg var på vei hjem, og plutselig
kjørte en politibil forbi meg i høy fart.
Jeg tok fram telefonen.
Det første jeg så,
var nyhetene som meldte
at det var funnet et lik nær stedet der faren min forsvant.
Den 29. januar 2020 fikk jeg en telefon
der jeg ble bedt om å komme til El Soldado,
nær der Homero ble sett sist.
De sa at de hadde funnet et lik, og at det sannsynligvis var Homero.
Jeg dro dit alene, for jeg ville ikke skremme familien.
Da jeg kom dit, viste det seg at politiet og etterforskerne alt var der.
Gjør vei for nødtjenestene.
De lot meg gå nærmere brønnen.
Et såkalt "vannhull", rundt seks meter dypt.
KRIMINALTEKNISKE TJENESTER
Han lå med ansiktet ned.
De måtte vente på rettsmedisineren
før liket kunne hentes opp, og jeg identifisere det.
Jeg var redd, fortvilet.
Jeg var trist, sint, rasende. Det var følelsesladd.
Det føles som om kroppen din flyter.
Jeg trodde det var ham på grunn av buksene.
Jeg husket de buksene. "Det er ham", sa jeg.
POLITISPERRING - INGEN ADGANG
Jeg fikk ikke gå helt bort. De spurte meg om det var ham,
og så trakk de meg vekk.
Det var som et slag i magen.
Jeg visste ikke hva jeg skulle si. Og da jeg gikk, tenkte jeg:
"Hva skal jeg si til familien?”
Amado ringte meg.
"Er du sikker?", sa jeg.
"Ja", sa han.
Jeg klemte moren min hardt.
Så sa jeg: "Det er over."
I det øyeblikket forsto hun.
Da de fortalte at de hadde funnet ham,
grep jeg rundt Bibelen og sa: "Takk."
For jeg hadde hørt
at mange forsvinner og aldri dukker opp igjen.
Ikke engang likene.
Verken døde eller levende.
Så jeg sa til Gud:
"Takk for at du ga meg en kropp å begrave
og en grav å legge blomster på."
LIKET AV HOMERO FUNNET
Jeg sendte en journalist én dag.
Han dro med en annen gruppe journalister.
Han kom tilbake samme morgen,
for forholdene lå ikke til rette for å dekke saken skikkelig.
LIKET AV HOMERO FUNNET
HOMERO GÓMEZ FUNNET DØD
Merkelige varebiler med bevæpnede menn voktet området.
For oss Michoacán-journalister, nå mer enn noensinne,
er dette et område ingen snakker om, for organiserte kriminelle grupper
tar hevn mot kollegaene våre.
Og de spøker ikke.
Etter 16 dagers leting har det meksikanske politiet
funnet liket av miljøaktivisten Homero Gómez.
Miljø- og menneskerettighetsforkjempere i Mexico lever under konstant fare.
Ikke bare mistet vi i familien en vi var glade i.
Hele verden, monarksommerfuglen og skogene,
har mistet en stor beskytter.
Homero Gómez mottok dødstrusler for aktivismen sin.
Den 13. januar forsvant han.
En av Mexicos mest ikoniske arter, monarksommerfuglen,
har mistet sin kanskje største forkjemper.
I Michoacán skal drukning
ha vært årsaken til at aktivisten og monarksommerfuglens beskytter døde.
Ifølge Michoacáns statsadvokat
ble liket av Homero Gómez funnet
i en brønn som brukes til jordbruk.
I de innledende undersøkelsene av liket,
som skal ha ligget der i to til tre uker...
STATSADVOKAT
...ble det ikke funnet noen ytre skader.
Ansikts- og neglecyanose er til stede,
noe som er typiske tegn ved drukning.
På vegne av statsadvokatens kontor...
Det statsadvokaten sa, gjorde meg sint.
Han kalte min fars død en ulykke, sa at han hadde druknet.
Så
hvordan forklarer du at faren min
hadde blåmerker?
Ifølge obduksjonsrapporten
ble det påvist skader
på hodet hans.
Det er sannsynlig at han slo seg i hodet da han falt.
Men jeg er helt sikker på at det ikke var det som drepte ham.
Så langt er det ingenting
som tyder på at dødsfallet ble forårsaket av en voldshandling.
Så den mest solide teorien så langt
er at Homero den 13. januar falt ned i brønnen,
og at han lå der fram til den 29. januar?
Ja.
13, 14, 15. JANUAR
16, 17, 18. JANUAR
19, 20, 21, 22. JANUAR
23, 24, 25, 26. JANUAR
27, 28. JANUAR
Fra et rettsmedisinsk perspektiv
kan man se om en person ble drept, eller om de døde av et fall.
Etter såpass lang tid burde liket ha begynt å vise tegn til forråtnelse.
RETTSMEDISINER
Det ville ha sett fryktinngytende ut,
med oppsvulmede øyne, og hår og hud ville gått i oppløsning.
Praktisk talt ugjenkjennelig.
Han var ikke engang skrukkete eller deformert.
Hendene hans var litt skrukkete, som når du dypper hendene i kaldt vann.
Jeg tror de nettopp må ha dumpet ham der, for han så intakt ut.
Selv klærne hans var fine.
De så rene ut og var ikke i uorden.
Det er veldig kaldt der. Om natten kan temperaturen
falle til under frysepunktet, særlig om vinteren.
Kroppen hadde begynt å råtne, men på grunn av klimaet
ble kroppen bevart, og forråtnelsen ble utsatt.
Aktoratets versjon av hvordan Homeros lik ble funnet,
den rettsmedisinske rapporten om dødsårsaken,
nevnte til og med aspirasjon til lungene.
Men statsadvokaten avviste at det kunne ha vært drap.
Vi satt igjen frustrerte.
Hvordan kan dødsfallet til noen
så viktig som ham reduseres til en kort briefing?
Vi visste alt, hvordan de fant ham,
og ingenting stemte med det statsadvokaten sa.
Mange av oss var overbevist om at det ikke var en ulykke.
Det var ikke noen ulykke. Det var drap.
Stedet der liket ble funnet, gir ikke rom for tvil.
Vi sa: "De lette ikke der Homero ble sett sist."
Dette er den mest relevante informasjonen
for å kunne si:
"Hvordan kunne Homero ha vært der i 16 dager,
og så lette de aldri der?"
Brønnen han ble funnet i...
VENN AV HOMERO
...broren hans og jeg hadde alt lett der.
Han var ikke der.
Om vi tar i betraktning geografien og værforholdene
på stedet der liket ble funnet,
er det merkelig å finne et lik i den forfatningen etter 15 dager.
Liket var fortsatt ferskt. Det kan ikke ha blitt bevart så godt i 15 dager.
Det er ikke mulig.
Så alt tyder på at han hadde ligget i vannet veldig kort tid.
Veldig kort tid.
Derfor tror vi det er mulig at han ble holdt fanget et sted først.
VENN AV HOMERO
Og da de kjente presset fra regjeringen og offentligheten,
dumpet de ham der for å villede dem.
Folk fortalte oss at brønnen
der liket av faren min ble funnet tidlig den morgenen,
hadde vært omringet av kjøretøy som hadde kommet for å losse av ting.
Da noen i lokalsamfunnet
fortalte familien at Homero ble holdt i El Soldado,
må det ha vært fordi de visste at det finnes skjulesteder i El Soldado.
Steder der kidnapperne holder ofrene sine skjult.
Og lokalsamfunnet ser kidnapperne bringe og hente folk.
Noen ganger tilhører de rivaliserende karteller.
Andre ganger er de ledere, som i Homeros tilfelle.
Eller de er kidnappet for løsepenger.
Og alle vet hvem de er, hvor mange de er, og hvor de er.
Derfor hadde folk informasjon om hvor Homero var,
men politiet overså den og lette andre steder.
Men de visste det godt.
Som rettsmedisiner, som rettslege
og som forsker på dette feltet, ser jeg en dårlig etterforskning.
Statsadvokatens kontor rapporterer
ifølge de data som har blitt bekreftet så langt. Tusen takk.
STATSADVOKAT
Om de ikke var direkte involvert,
så samtykket de ved å tie.
SPESIALENHET FOR DRAP
Alt tyder på at det var noen som sto bak.
Men for å bekrefte det kreves en omfattende etterforskning.
Forklaringen om drukningsdød ligner på andre aktivistsaker.
Abisai Pérez Romero ble funnet død i Tula de Allende i Hidalgo.
Han dokumenterte forurensning i Tula.
Ifølge obduksjonen var det ingen tegn til vold.
I Chiapas ble miljøverner og beskytter av et brøleape-reservat,
José Luis Álvarez, funnet død ved Emiliano Zapata-motorveien
nær Calatrava.
Miljøvernsaktivist Adán Vez Lira er drept.
Han har jobbet for å beskytte økosystemene på kysten av Veracruz.
Menneskerettighetskommisjonen fordømmer drapet på Margarito Díaz González,
miljøverner og forkjemper for de hellige stedene til Wixárica-folket.
Den drepte Samir Flores protesterte mot byggingen
av et termoelektrisk anlegg i Huexca.
Samir døde ikke. Myndighetene drepte ham!
Vi tillater at miljøaktivister i Mexico
blir drept uten at noen blir stilt til ansvar for det.
Statsadvokaten rapporterte
at miljøaktivisten Homero Gómez ble funnet død.
De første rapportene sier at det ikke var tegn til vold.
Statsadvokaten utelukker ikke at han druknet.
De ga oss eiendelene hans.
Han hadde penger og dokumenter i bukselommene.
Men da jeg spurte agenten om bilnøklene,
sa han at han ikke fant dem. "Og hvorfor har dere ikke undersøkt det?
De tok mobiltelefonene hans. De tok sikkert bilnøklene også."
Jeg var så sint.
Dagene gikk, og plutselig en dag sa de: "Vi har funnet bilnøklene.
De lå nedgravd på stedet."
På bevisbildet er bilnøklene tørre,
selv om de skal ha blitt trukket opp av jorda.
Nøklene ble overlevert slik de ble funnet.
De ble ikke tuklet med, for når man samler bevis,
bruker rettsmedisinerne alltid hansker for å forhindre kontaminering.
De ba meg komme med bilen hans, for de hadde glemt å ta bilder.
Jeg måtte kjøre den til stasjonen, så de kunne ta bilder
som bevis på hvordan de fant den.
Det ga ingen mening, for jeg hadde brukt bilen i en uke
til å komme meg rundt og fortsette letingen.
De tok bilder av bilen som om den nettopp var blitt funnet.
Og det er bildene de bruker som bevis.
Vi kommuniserte tett med en kilde vi hadde hos statsadvokaten.
Helt fra starten av så vi mye manipulasjon i saken til Homero,
for det var ting som bare ikke stemte.
Jeg ville at de offentlige tjenestemennene skulle etterforskes.
De sa at noen hadde iPaden og telefonen hans.
Vi sa: "De har dem, ikke sant?"
Personen som hadde telefonen hans,
var frekk nok til å lade batteriet og svare på et anrop.
Slik fant aktoratet ut hvor telefonen var.
Først mistenkte vi de offentlige tjenestemennene.
Mannen som hadde eiendelene hans, var en nær kollega av dem.
Han sa at broren min hadde lagt fra seg tingene sine,
og at han tok dem så de ikke skulle bli borte.
Han så ikke broren min og tok med seg tingene.
Jeg heter Elizabeth Guzmán Vilchis og er fra Ocampo kommune.
Jeg følte meg ansvarlig.
Jeg tenkte: "Hadde du ikke invitert ham den dagen,
ville ikke dette ha skjedd."
Men det er umulig å si.
Flere kollegaer fra politikken var der. En av dem var Karina Alvarado.
Og Octavio Ocampo Córdoba, som var betjent på den tiden.
OCAMPO-FORVALTER
Jeg heter Octavio Ocampo.
Jeg kjente ham i offentlig sammenheng.
LEDER FOR PRD-PARTIET
Homero var også politiker,
i tillegg til å være miljøverner og talsmann for skogene.
Hesteveddeløp er veldig populære.
Det er offentlige arrangementer.
Vi fikk sjansen til å hilse på ham under arrangementet.
Vi hilste, og det var det.
Jeg dro derfra rundt klokka seks om kvelden.
Det var ikke mørkt ennå.
Vi sa adjø. Jeg dro hjem, og han ble værende.
Møtet vårt var så kort
at jeg ikke fikk med meg at noen hadde tatt tingene hans.
Vi var sammen med Homero i rundt to timer, sammen med alle de andre jeg nevnte.
Først begynte Octavio Ocampo å synge.
Jeg husker ikke hvilken sang.
Resten av oss danset.
Så begynte Homero og Octavio å synge en annen sang.
På bildene ser man
at han hadde iPaden og telefonen hele tiden.
Til og med når han danset.
Kollegaene mine mente at han la igjen eller glemte tingene ved baren.
Det høres rart ut. Hvis alle er samlet et sted,
og jeg ser at du legger igjen noe,
så ville jeg minnet deg på det. Hvorfor skulle jeg ta det med meg?
Det var Katrina som tok dem, og hun ga dem til fotografen sin.
Vi har informasjon om dette,
men ikke nok til å starte en etterforskning.
Seks måneder senere traff jeg en kollega på statsadvokatens kontor.
Hun var også på veddeløpet.
Hun sa at fotografen til Karina var blitt drept
etter at alt dette skjedde.
KARINA ALVARADOS ASSISTENT
Senere sa sjefen for etterforskningsenheten til meg:
"Det er en ting vi lurer på.
Karina og betjent Octavio søkte om immunitet. Hvorfor ikke du?"
"Hvorfor det? Jeg har ikke gjort noe galt."
Jeg er advokat, og jeg så ikke noe behov for å søke om beskyttelse,
for jeg hadde tross alt ingen skyld i denne saken.
Vi vet at de som var sammen med Homero,
fikk innvilget immunitet mot å bli etterforsket og avhørt.
Kan du fortelle hva som skjedde der?
Det er deres rett.
Og vi respekterer myndighetenes beslutninger.
Jeg har aldri søkt om immunitet. Jeg har aldri hatt behov for det.
Ikke i den saken heller.
Jeg forstår ikke hvorfor de søkte om immunitet
hvis de ikke var involvert i saken, med mindre de egentlig var det.
Jeg kan fastslå at det er umulig.
Kollegaen som var der, er en oppegående kvinne.
Hun var ikke involvert.
Den andre kollegaen også,
jeg vet ikke om han var nestleder eller ordfører på den tiden.
Han er en oppegående ung fyr uten baktanker.
Om de hadde vært involvert,
så ville det være...
Jeg kan ikke si noe sikkert, men jeg er ganske sikker på
at det ikke er noe der.
Da Silvano ble guvernør, var Octavio Ocampo nestleder.
Silvano, Octavio Ocampo og Karina Alvarado
var alltid sammen.
Hvorfor hadde Karinas venn Homeros ting?
Hvorfor søkte Karina og Octavio Ocampo om immunitet?
Vi anser dem ikke som mistenkte.
Jeg ville at de skulle avgi forklaring på hva som hadde skjedd,
for de var de siste som var med ham.
Ikke fordi jeg tror de er skyldige,
men fordi jeg tror de kan ha informasjon som kan føre til pågripelsen
av dem som sto bak.
Homero var en viktig person som fordømte ulovlig hogst
som en av hovedårsakene til skadene på reservatet,
monarksommerfuglens hjem.
Symbolet ble etablert av frihandelsavtalen på den tiden...
Det var ingen ulykke.
Noen ville rydde ham av veien og samtidig sende et budskap
til andre sosiale ledere som våger å beskytte trærne og samfunnene.
Jeg hørte at statsadvokaten skulle etterforske onklene mine, Amado og Juan.
De mente at de var så opptatte av saken
at de kunne være involvert. Så de skulle etterforske dem.
Michoacáns statsadvokatkontor bedriver ofte rettslig trakassering
av slektningene til drapsofre
for å sabotere og hindre dem i å stille ubehagelige spørsmål.
Dette er ikke første gang.
Michoacáns statsadvokat har brukt denne taktikken
for å vende etterforskningen mot ofrene
for å få dem til å trekke seg og for å stanse mediedekningen av saken,
og ikke minst for å lette presset på politiet.
Jeg bestemte meg for å slutte å kreve videre etterforskning,
for etter som etterforskningen skrider frem,
aner du ikke hva du vil støte på.
Familien din blir veldig utsatt.
BROREN TIL HOMERO
Det var i stor grad derfor vi valgte å droppe kravet om etterforskning.
Som du ser, er det åtte bind.
Det ser kanskje ut som en bunke papirer, men dette er hele etterforskningen.
Og i disse mappene
er det ingenting som antyder at Homero,
så langt i etterforskningen,
ble drept.
Frem til nå har vi bare
vitenskapelige bevis på at Homero døde av kvelning via drukning.
Han druknet, rett og slett.
Myndighetenes versjon gir ingen mening.
I tillegg er den så avfeiende
at den latterliggjør
medias etterforskning, leserne og Homeros minne.
De gjør det så det ikke skal utstedes arrestordre
på ulovlige tømmerhoggere,
så leiemordere og kriminelle ledere blir løslatt,
og for å beskytte delstatspolitiet som deltar i å beskytte konvoier
med ulovlig tømmer.
Myndighetene må involvere seg.
Dette er regionale statsadvokater og delstatspolitiet.
Og for at det skal skje, må det være en enighet
med statsoverhodene.
Jeg har ingen bevis, men jeg er ikke i tvil om
at drapet på Homero ble beordret av organisert kriminalitet
fordi han tiltrakk oppmerksomhet fra føderale myndigheter og fra mediene
til et område de ønsket å legge et mørkt slør over
for å bedrive illegal aktivitet.
Andrés, er det slik at du kjenner til hvem som driver ulovlig hogst?
VENN AV HOMERO
Det kan jeg ikke svare på.
Jeg kan ikke.
Er du redd for at livet ditt er i fare om du svarer?
Ja.
Både mitt og mine kollegaer sine.
Tømmerhoggerne, avokadodyrkerne
og transportvirksomheten styres av organisert kriminalitet.
Lokalbefolkningen må betale dem en del av inntekten sin
for å få lov til å jobbe.
Hvis noen av dem ikke oppfyller kravene,
blir folk drept.
Ikke bare i delstaten, men også i kommunene.
Volden fortsetter for fullt i Mexico.
Omar Colina Lanis, sekretær i Ocampo i Michoacán,
og faren hans ble skutt og drept i Zitácuaro.
De ble funnet døde i en bil med skuddskader.
Michoacáns statsadvokat etterforsker saken.
Når det gjelder biosfærereservatet
og drapet på Homero, så vi en sommerfugleffekt.
Ta Super Bowl som et eksempel. En Super Bowl-fan
kjøper en pølse eller en hamburger med avokado.
På vei til USA måtte avokadoen
gjennom falske tollkontroller som ble ignorert av myndighetene.
Avokadoen ble produsert i Michoacán, i områder kontrollert av kriminelle,
som, før de begynte å dyrke avokado,
hadde avskoget et område ved ulovlig hogst av verdifull skog,
som igjen ble beskyttet av lokale.
I dette tilfellet Homero.
Vi er nødt til å bryte sirkelen.
Jeg vet ikke om det er i USA eller Mexico,
eller de føderale myndighetenes innblanding.
Men det er noe galt et sted.
Og alt går galt i Michoacán.
Eller som en bekjent av meg pleide å si:
"Alt som kunne gå galt i Michoacán, gikk enda verre."
Michoacán mister nesten 70 000 hektar skog hvert år.
En tredjedel av dette er i det østlige Michoacán.
Og sannheten er at det skjer rett foran nesen på oss.
Monarksommerfuglen, med sine oransje, svarte og brune vinger,
ble i fjor erklært truet av IUCN.
Førti år etter en av de mest vidunderlige oppdagelsene på planeten
er monarksommerfuglvandringen i fare.
Monarksommerfuglbestanden er redusert med mellom 22 og 72 prosent
det siste tiåret.
Forskere skylder på klimaendringer, pesticider og ulovlig hogst.
Monarksommerfuglen kan komme til å forsvinne.
Vi fortsetter kampen.
Vår fordel er at for å komme til reservatet,
må de kjøre gjennom landsbyen.
Og der står vi vakt. De kan drepe oss, men vi skal stanse dem.
Vi beskytter dette stedet med all vår makt.
Slik Homero beskyttet det,
skal vi videreføre hans arbeid.
For oss i familien var det ikke en ulykke.
Hvor skal det ende
dersom ingen tar ansvar for disse sakene?
Da vi ankom med Homero, var det fullt av folk der.
Venner, familie og folk fra ulike miljøer som ventet på ham.
Da jeg så likbilen nærme seg,
fikk jeg en følelse jeg ikke kan forklare, men øynene mine ble fylt av tårer.
Tanken på at faren min lå der, var så trist.
Jeg skulle kjøre ham vekk i samme bil som vi kom i.
Men folket ville ikke det.
De ville bære kisten selv.
Og det strømmet folk til fra alle kanter,
vi var rundt ham.
Så ble han tatt med til
stedet der han ble fotografert med sommerfuglvingene.
Vi kan føle det! Homero er til stede!
Her og der, Homero vil beskytte oss!
Det var utrolig.
På samme sted som jeg for litt siden hadde tatt bilde av ham,
blid og med armene utslått, var han nå tilbake,
men under helt andre omstendigheter.
Han jobbet utrettelig
for å bevare skogene våre.
Vi lette utrettelig etter ham.
Familien hans skal vite at de ikke er alene.
Alle folkene hans. Vi er her, alle sammen.
Takk skal dere ha.
Veldig trist.
Jeg visste at vi kom til å savne ham enormt.
Selv jeg gråt.
2. NOVEMBER 2022
På de dødes dag drar vi ifølge tradisjonen til kirkegården
for å legge en krans på graven
og dekorere den med blomster og andre ting.
MOREN TIL HOMERO
For evig og alltid, amen.
Maria, nådens og barmhjertighetens mor...
I liv og død, be for oss.
Jesu hellige hjerte...
Jeg stoler på deg.
Otomí- og Mazahua-folket kalte dem allerede da for de dødes sjeler.
Homero kalte dem senere "solens bruder".
Sommerfuglene søker ned til vannet.
Senere vil de lete etter blomster.
De reisende, innhøsterne, solens bruder...
De dødes sjeler.
Jeg tror pappa lever videre i sommerfuglene.
Derfor drar jeg til reservatet og går alene rundt blant sommerfuglene.
Det føles som om han er der.
Og sammen betrakter vi landskapet, venter på at sollyset skal berøre dem,
og ser hvordan sommerfuglene flagrer rundt.
Så minnes jeg alle stundene våre og snakker til ham som om han var der,
mens jeg minnes fortiden.
- Hva puster sommerfuglene? - Luft.
Nettopp. Sommerfuglene trenger trær for å kunne leve.
Og hvor lander sommerfuglene?
Noen ganger ler jeg med meg selv, for jeg føler at jeg snakker med pappa.
De flyr høyt!
Hele dagen.
Jeg blir kanskje ikke sommerfuglenes nye vokter,
men jeg vil følge i min fars fotspor.
Det var slik han lærte meg opp.
Jeg vil fortsette med alt dette, ikke la det forsvinne.
Videreføre arbeidet hans og gjøre det enda større.
Jeg er ikke redd, for pappa sa alltid at vi må leve livet uten frykt.
Og det er jeg bestemt på.
I 2022 BLE MONARKSOMMERFUGLEN ERKLÆRT UTRYDNINGSTRUET
ETTERFORSKNINGEN AV HOMEROS DØD ER FORTSATT ÅPEN,
MEN DET HAR IKKE BLITT RAPPORTERT OM NOE NYTT
Takk.
La oss se hvilken informasjon dere velger å bruke.
KARINA ALVARADO NEKTET Å LA SEG INTERVJUE
Silvano ga et løfte, men han holdt det aldri.
Ingen av dem kommer noen gang hit.
Vi sørger for at ingen hugger.
SILVANO AUREOLES ER UNDER ETTERFORSKNING
FOR BESTIKKELSER, UNDERSLAG OG ORGANISERT KRIMINALITET
I 2022 BLE AMADO GÓMEZ VALGT TIL ORDFØRER I OCAMPO
AMADO HAR LIVVAKTER PÅ GRUNN AV RISIKOEN FOR ANGREP MOT HAM.
MEXICO ER ET AV DE FARLIGSTE LANDENE I VERDEN FOR MILJØAKTIVISTER
DE FLESTE AV DRAPENE BLIR ALDRI STRAFFET
Tekst: Marie Wisur Lofthus